Verżjoni Vidjo: Qaddej ta' Alla Mons. Isidor Formosa MONS. ISIDOR FORMOSA Fundatur 1851 – 1931 Tagħrif: Monsinjur Isidoro dei Conti Formosa, li huwa l-Fundatur tas-Sorijiet Ursulini ta' Malta, twieled fil-Belt Valletta, minn familja nobbli. Minn età bikrija ħafna, il-ġenituri tiegħu wissewh li ma kellux jidher fil-kumpanija ta' tfal imħassra u iktar ma kien jintqal lilu dan id-diskors, iktar kien iħoss attrazzjoni lejhom, u sar anzjuż ħafna biex jgħinhom. Minn mindu l-ġenituri tiegħu rrealizzaw kemm kien għaref u intelliġenti, kienu qed jittamaw li binhom jilħaq tabib jew avukat, jiżżewweġ familja ta' benesseri u jkun imdawwar minn neputijiet. Madankollu kienu litteralment ixxukkjati meta, fl-età ta' tnax-il sena ddikjara li kien deċiż li jsir saċerdot. Minkejja l-oppożizzjoni kbira li kellu jiffaċċja, huwa kien determinat u qatt ma mar lura mid-deċiżjoni tiegħu. Meta baqgħu jaraw id-determinazzjoni qawwija li kellu, il-ġenituri tiegħu fl-aħħar aċċettaw u bdew jgħinuh jilħaq l-għanijiet li kien fassal. Huwa ġie ordnat saċerdot fit-18 ta' Diċembru 1875, fil-KonKatidral ta' San Ġwann mill-Isqof Carmelo Scicluna. Ispirat mill-ħajja ta' Sant'Angela Merici, Formosa waqqaf is-Sorijiet Ursulini Maltin ta' Sant'Angela Merici fl-4 ta' Mejju, 1887. Is-Sorijiet ġew mogħtija istruzzjonijiet biex jgħallmu l-katekiżmu, jgħinu lill-morda u jfittxu lil dawk li tbiegħdu minn Alla. Permezz tal-ġenerożità tal-fundatur, l-Ursulini fetħu djar fil-Belt Valletta, f'Tas-Sliema, fi Gwardamangia u f'Ħaż-Żabbar. Ħafna nies ikkritikaw lil-Mons. Formosa talli fetaħ djar mhux biss għar-romol, l-anzjani, nies bla xogħol u l-orfni bil-ġuħ, imma wkoll għall-prostituti. L-akbar prova li kellu jaffaċċja madankollu ġiet meta tilef il-vista t'għajnejh. Billi kien qed ibati minn kanċer tal-fwied, Formosa irrifjuta li jaċċetta mediċini li kienu jqumu ħafna flus sabiex jagħti l-flus kollha lill-foqra. Wara mewtu, kellhom jiġu provduti ħwejjeġ għad-difna tiegħu għax xejn ma nstab f'kamartu. Huwa ġie midfun oriġinarjament fil-kripta tal-familja fil-Knisja Parrokkjali ta' Ħal-Għaxaq. Snin wara l-fdalijiet tiegħu ġew trasferiti għall-Crèche tal-Ursulini Tas-Sliema. Wara mewtu, l-Ursulini fetħu djar oħra f'Malta kif ukoll fl-Ingilterra u fl-Italja. Aktar dwar l-Ursolini Il-Kongregazzjoni Ursulina ( ara Santa Ursula ) ġiet imwaqqfa bl-iskop li s-sorijiet jieħdu ħsieb it-tfal tan-nisa li joħorġu jaħdmu matul il-jum u l-edukazzjoni tat-tfal foqra, u l-mod li bih intlaqgħu dawn is-sorijiet, wera kemm din il-forma ta' ħidma ġiet apprezzata. Fl-istat ta' faqar u miżerja tal-epoka dan tqies bħalha rimedju għaliex b'hekk dawn in-nisa setgħu jaqilgħu l-għixien għall-familja tagħhom, fi żmien qabel ma Malta saret 'welfare state.' Il-Fundatur saħaq fuq il-fatt li s-sorijiet kellhom jgħixu l-ħajja ta' Marta u Marija, jiġifieri dik ta' kontemplazzjoni u azzjoni, u li bl-opri tal-karità kellhom jitqaddsu u jixhdu għall-imħabba ta' Alla għall-bnedmin. Il-glorja t'Alla u l-ġid tal-erwieħ huma l-għan li għalih jiddedikaw ħajjithom. L-istess konsagrazzjoni tagħhom qawwiethom biex jieħdu fuqhom din il-forma ta' appostolat li tat il-frott mixtieq matul is-snin. Is-sorijiet jgħixu r-regola Agostinjana u l-Kostituzzjonijiet propji. Sant' Angela Merici ( ara Sant' Angela Merci ), l-ewwel mara li għallmet lit-tfal foqra, tqiegħdet bħalha ispirazzjoni ta' din il-Kongregazzjoni. Is-Sorijiet Ursulini fetħu dar ġewwa Bormla fis-sena 1954. L-ewwel superjura, Madre Roża Mifsud u l-komunità bdew skola fil-faqar t'Ottubru, 1955. Din l-iskola ħadnet il-preżenza ta' 200 tifel u tifla u kellha ħames klassijiet. Il-Knisja annessa mall-Kunvent u l-iskola hi ddedikata lill-Madonna ta' Fatima u kull sena f'Mejju ssir il-festa. L-Ursulini sabu kamp fertitli għall-ħidma tagħhom, li hi parti integrali mill-għixien tas-sejħa tagħhom. Il-Fundatur enfasizza l-edukazzjoni Nisranija tat-tfal u l-importanza tagħha fil-formazzjoni tal-karattru. L-edukazzjoni tat frott abbundanti matul is-snin. L-Ursulini għandhom tmint idjar f'Malta, tlieta f'Noto, u oħra f'Katanja. Maż-żmien, l-apostolat kompla nfirex fi skejjel tat-tfal iż-żgħar, fit-tagħlim tal-katekiżmu, u f'oqsma oħra sew f'Malta kif ukoll barra. Għal aktar tagħrif, mur: ( The Ursuline Sisters of Saint Angela Merici ) Links about Mons Isidor Formosa: https://www.findagrave.com/memorial/101111712/isidoro-formosa http://www.cospicuaparish.org.mt/2011_articles_SorijietOrsolini.asp https://www.facebook.com/sidorformosa/ http://stangelakindergarten.com/wp-content/uploads/2018/09/PR-St.-Angela-Nursery-School-Policies-Angela-amended-parents-1.pdf http://thechurchinmalta.org/en/posts/7615/the-archbishop-unveils-msgr-isidor-formosa-monumentl-arcisqof-jikxef-il-monument-ta-mons-isidor-formosa Nota: It-Tagħrif dwar l-Ursolini hija kitba ta' Swor Frances Buttiġieġ. __ATA.cmd.push(function() { __ATA.initDynamicSlot({ id: 'atatags-26942-5ed64e9181699', location: 120, formFactor: '001', label: { text: 'Advertisements', }, creative: { reportAd: { text: 'Report this ad', }, privacySettings: { text: 'Privacy settings', } } }); });
Qaddej ta' Alla Mons. Isidor Formosa